open-index/open-wikipedia-markdown huggingface dataset:
Deiveson Alcântara Figueiredo

**Deiveson Alcantara Figueiredo** () 1987 yil 18 dekabrda tavallud topgan. Alcantara braziliyalik aralash yakkakurash ustasi, yengil vazn toifasi vakili. U 2012-yildan buyon professional sport musobaqalarida ishtirok etib, UFC va Jungle Fight jangovar tashkilotlari turnirlarida ishtirok etishi bilan tanilgan. Ikki karra va amaldagi UFC chempioni. Vazn toifasidan qatʼi nazar, eng yaxshi jangchilar orasida UFC rasmiy reytingida 9-oʻrinni egallaydi () .

## Biografiyasi
Deiveson Figueiredo 1987 yil 18 dekabrda Braziliyaning Para shtatidagi Sori munitsipalitetida tugʻilgan. Bolaligi chorvachilik fermasida otasiga uy yumushlarida yordam berib o‘tgan. Uch yil davomida u Belemdagi maktabda kapoeyra bilan shugʻullangan. Oʻn olti yoshida u murabbiy Luri Maradju rahbarligida MMA jangchisi sifatida mashgʻulotlarni boshlagan. Deiveson Alcantara Figueiredo braziliyalik jiu-jitsu sanʼati va muaytay bilan shugʻullangan. Jang sanʼatida pul ishlashni boshlashdan oldin u gʻisht teruvchi va sartarosh boʻlib ishlagan.

## Professional kareraning boshlanishi
U 2012-yil fevral oyida Knock Out Combat Icoaraci turnirida aralash yakkakurashlar bo‘yicha professional darajada debyut qilgan, sportchi birinchi raunddayoq raqibini taslim bo‘lishga majbur qilgan. U Amazon Fight, Jurunense Open Fight, Lago da Pedra Fight, Coalizao Fight kabi kichik Braziliya promoushinlarida jang qilgan hamda doim barcha janglardan gʻalaba qozonishi bilan ajralib turgan.

2014-yilda u Braziliyaning ancha yirik Jungle Fight tashkilotiga qoʻshildi va u yerda ham gʻalabali seriyasini davom ettirib, jami uchta gʻalabaga erishdi.

## Manbalar
Og Mandino

**Og Mandino** (23-dekabr, 1923-yil - 1996-yil 3-sentyabr) savdo boʻyicha mutaxassis va „The Greatest Salesman in the World“ („Dunyoning eng buyuk sotuvchisi“) kitobining muallifi. U bugungi kunda ham eng hurmatli mualliflar qatorida boʻlib, kitoblari 50 milliondan ortiq nusxada sotilgan va 25 ta tilga tarjima qilingan. U 1976-yilgacha *Success Unlimited* ('Cheklanmagan muvaffaqiyat') jurnalining prezidenti boʻlgan va barcha davrlarning jumladan *Milliy notiqlar uyushmasining* eng yaxshi maʼruzachilaridan biri hisoblangan.

Og Mandino dunyodagi shaxsiy rivojlanishga oid fikrlarining eng yaxshi yetakchisidir. U oʻnlab kitoblarni yozgan, jumladan, dunyodagi eng koʻp sotilgan kitoblar roʻyxatida birinchi oʻrinni egallagan „Dunyoning eng buyuk sotuvchisi“ asari buning yorqin isbotidir. Shuningdek, u professional notiq ham boʻlgan.

Mandino W. Clemet Stone bilan yaqin doʻst edi. U koʻp yillar davomida Amwɑy kompaniyasida motivatsion seminarlar tashkil etdi.

## Asarlari
* *A Treasury of Success Unlimited* (1966)
* *The Greatest Salesman in the World* (1968)
* *U. S. in a Nutshell* (1971)
* *Cycles: the Mysterious Forces that Trigger Events* (1971)
* *The Greatest Secret In The World* (1972)
* *The Greatest Miracle In The World* (1975)
* *The Gift Of Acabar* (1978)
* *The Christ Commission* (1980)
* *The Greatest Success In The World* (1981)
* *Og Mandinoʻs University of Success* (1982)
* *The Choice* (1984)
* *Mission: Success!* (1986)
* *The Greatest Salesman In The World Part II: The End Of The Story* (1988)
* *A Better Way To Live* (1990)
* *The Return Of The Ragpicker* (1992)
* *The Twelfth Angel* (1993)
* *The Spellbinder’s Gift* (1994)
* *Secrets For Success And Happiness* (1995)
* *The Greatest Mystery in the World* (1997)

## Manbalar

## Havolalar
* Rasmiy sayti
Al-Ayyam

„**Al-Ayyam**“ (; tarjimasi „Kunlar“) misrlik professor Toha Husayn tomonidan 1926—1967-yillarda nashr etilgan uch jilddan iborat romanlashtirilgan avtobiografik asar. Kitobda Toha Husaynning kichik qishloqdagi bolaligi, keyin Misr va Fransiyadagi o‘qishi haqida so‘z boradi. Bu zamonaviy arab adabiyotining eng mashhur asarlaridan biri hisoblanadi.

## Jildlar
Birinchi jild 1926-yil yanvaridan 1927-yil yanvarigacha „*Al-Hilol*“ adabiy jurnalida seriyalashtirilib, soʻngra 1929-yilda kitob holida nashr etilgan. U Misr qishloqlarida keng tarqalgan jaholat va urf-odatlar haqidagi voqealar bilan muallifning bolalik davrini qamrab oladi. Oʻsha davrda amalda boʻlgan va anʼanaviy islom taʼlimining batafsil tavsifini beradi. Asar birinchi va uchinchi shaxs hikoyalari aralashmasida yozilgan. Husayn koʻpincha oʻzini-oʻzi toʻxtatib, nazoratning yetishmasligini hikoya qiladi. Tinglash sanʼati haqida koʻplab havolalar va narsalarning hidi yoki his-tuygʻulari haqida tavsiflovchi tafsilotlar mavjud, chunki Husayn oʻzining koʻr boʻlib qolganini nozik tarzda yoritib beradi. Asar 1932-yilda ingliz tilida chop etilgan hamda „*An Egyptian Childhood* (*Misr bolaligi)*“ deb nomlangan va E.H. Pakston tomonidan tarjima qilingan.

Ikkinchi jild 1940-yilda kitob holida nashr etilgan. Bu jild asar qahramonining Al-Azharga kirishidan to Qohira universitetiga kirishigacha boʻlgan vaqtni oʻz ichiga oladi, asosiy voqealar uning ustozlari va Al-Azhar anʼanalariga qarshi isyoniga bagʻishlangan. Hilary Weyment uni 1948-yilda „*The Stream of Days (Kunlar oqimi)*“ nomi ostida tarjima qilgan.

Uchinchi jild 1955-yilning martidan 1955-yilning iyunigacha „*Axer Saa*“ jurnalida seriyalashtirilgan holdagi nashridan soʻng, 1967-yilda kitob sifatida nashr etilgan. Kitobning bu jildidagi voqealari muallifning Qohira universitetida, soʻng Fransiyada oʻqigan davri va u yerda doktorlik darajasini olgani haqida va nihoyat, Misrga qaytib, u yerda professor darajasiga erishgani xususida yozilgan. Kenneth Craggning ingliz tiliga tarjimasi 1973-yilda „*A Passage to France (Fransiyaga oʻtish)*“ sarlavhasi ostida nashr etilgan.

## Qabul qilish va taʼsir qilish
Olim Fedwa Malti-Douglasning fikricha, „zamonaviy arab adabiyotining boshqa hech bir asari ham arab dunyosi, ham G‘arb o‘quvchilariga bu asarchalik tanish emas“. Husayn qoʻllagan stilistik uslublar, ayniqsa, hikoyachi va Husaynning bolalikdagi oʻziga xos kinoyali suhbati arab romani rivojiga katta taʼsir koʻrsatdi.

## Manbalar

## Havolalar

## Adabiyotlar

* 
* 
*
Sayiltepa (Qashqadaryo viloyati, Kitob tumani, Palandara)

**Sayiltepa** — Oʻzbekistondagi madaniy meʼros obyekti. Arxeologiya yodgorligi. Obyekt davri: X—XII asrlar. Qashqadaryo viloyatining Kitob tumanida joylashgan. Obyekt manzili: „Palandara“ QFY Oftobruya qishlogʻi. Koʻchmas mulkka boʻlgan huquq: Davlat mulki. Qashqadaryo viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
## Manbalar
Leonardo Valencia

**Leonardo Felipe Valencia Rossel** (; 1991-yil 25-aprelda Santyagoda tugʻilgan) — chililik futbolchi, „Deportes La Serena“ va Chili terma jamoasida hujumkor yarim himoyachi sifatida faoliyat olib boradi.

## Jamoalardagi faoliyati
„Valensiya“, „Universidad de Chili“ klubi tarbiyalanuvchisi hisoblanadi. 2008-yilda oʻyin amaliyotiga ega boʻlish uchun u „Deportes Melipilla“ga ijaraga berildi va u Chili misolida debyut qilgan. Ijaraga qaytganidan keyin, Leonardo musobaqada gʻalaba qozona olmagan va 2011-yilda ikkinchi marta ijaraga berilgan. „Union La Kalera“ uning yangi klubiga aylangan. 17-sentyabr kuni „Kolo-Kolo“ga qarshi oʻyinda u yangi jamoada debyut qilgan. 2012-yil boshida Valensiya klub bilan toʻliq shartnoma imzolagan. 28-may kuni „OʻXiggins“ga qarshi duelda Leonardo „Union La Kalera“ safida oʻzining birinchi golinikiritgan.

2013-yilda Valensiya Palestinoga koʻchib oʻtgan. 27- yanvar kuni „Deportes Iquique“ga qarshi oʻyinda u yangi jamoada debyut qilgan. 27-iyul kuni „Everton“ga qarshi bahsda „Vina del Mar“dan Leonardo oʻzining ilk golini „Palestin“ darvozasiga kiritgan.

2017-yilning yozida Leonardo Braziliyaning „Botafogo“ jamoasiga oʻtgan. 3-avgust kuni „Palmeyras“ga qarshi oʻyinda u Braziliya A seriyasida debyut qilgan.

## Xalqaro faoliyati
2016-yilning 6-oktyabr kuni JCh-2018 saralash bosqichi doirasida Ekvadorga qarshi oʻyinda Valensiya Chili terma jamoasi safida debyut qilgan. 2017-yilning 13-iyunida Ruminiya terma jamoasiga qarshi o‘rtoqlik o‘yinida u terma jamoadagi ilk golini urgan.

2017-yilda Valensiya Rossiyada boʻlib oʻtgan Konfederatsiyalar kubogining kumush medali sohibiga aylangan. Turnirda u Kamerun va Germaniya jamoalariga qarshi oʻyinlarda maydonga tushgan.

## Chili jamoasidagi gollari

## Yutuqlari

* Rio-de-Janeyro shtati chempioni (1): 2018-yil Chili kubogi sohibi (2): 2015, 2019 Chili Superkubogi sohibi (1): 2015-yil Konfederatsiyalar kubogi finalchisi (1): 2017-yil

## Manbalar
Naiktha Bains

**Naiktha Bains** (1997-yil 17-dekabrda tugʻilgan) – avstraliyalik va britaniyalik tennischi.

Bains ITF Ayollar davrasida ikkita yakkalik va 13 juftlik chempionligini qoʻlga kiritdi. Yakkalik bahslarida WTA reytingida 199-oʻrinni egallagan. 2018-yil 24-sentabrda WTA juftlik reytingida 134-oʻrinni egallagan.

## Manbalar

*
Mahmud Xolboʻtayev

**Mahmud Parsamatovich Xolboʻtayev** (Oʻzbekiston SSR, SSSR) — oʻzbek davlat arbobi, Jizzax viloyati sobiq hokimi.

## Tarjimai holi
O‘zbekiston Prezidenti Islom Karimovning 2009-yil 24-fevraldagi qarori bilan Jizzax viloyati hokimi etib tayinlangan.
## Mukofotlari
2024-yil 24-avgustda Doʻstlik ordeni bilan mukofotlangan.
## Manbalar
Dünyagöz Anqara kasalxonasi

**Dünyagöz Ankara kasalxonasi. Anqaradagi** xususiy ko'z shifoxonasi. Dunyodagi eng katta ko'z shifoxonasi bo'lib Kasalxona Dünyagöz Hospitals Group tomonidan 30 million dollar sarmoya evaziga qurilgan va 2009- yil 12-mayda foydalanishga topshirilgan.

## Manba

## Havolalar
Dünyagöz Ankara kasalxonasi 12 Aralık 2009 tarihinde
Wanna Be a Bride

***Wanna Be a Bride (Kelin boʻlishni xohlayman)*** (misr arabchasi:عايزة أتجوز; [ˈʕæjzæ (ʔæ)tˈɡæwːez]) — ''Ghada Abdel'' Aalning mashhur kitobi, muallifning bir nechta (muvaffaqiyatsiz) turmush qurish takliflari haqidagi xuddi shu nomdagi blogiga asoslangan holda yozilgan. Kitob Misrning *Dar al-Shuruq* bosmaxonasida 2008-yilda nashr etilgan. Asar komedik ohangga ega va bu uning ommabopligiga sabab boʻlgan. Shuning bilan birga, unda muallifning har bir muvaffaqiyatsiz turmush qurish taklifi paytida yuzaga kelgan fikrlari va his-tuygʻulari haqida ham soʻz boradi. Kitobda Misrda iqtisodiy sabablarga ko‘ra kech turmush qurish bilan bogʻliq ayrim masalalar ham yoritilgan.

## Muallif
Ghada Abdel Aal 1978-yil 21-dekabrda Misrning Mahallat ul-Kubro shahrida tugʻilgan. Dhada Abdel Aal farmatsevt boʻlib ishlaydigan havaskor yozuvchilardan biri. Shuningdek, u ikkita teleserialning ssenariysini yozgan. Ghada Abdel Aal oʻzining rasmiy blogida shaxsiyatini quyidagicha tanishtiradi:

## Tarjimalar
Ghada Abdel Aalning Wanna be a Bridge kitobi uch tilga tarjima qilingan.

## Qabul qilinishi
Kitob ham, blog ham misrlik yoshlar (erkak va ayollar) orasida juda ommaviylashgan. 2010-yilda kitob asosida mashhur kino aktrisa Hend Sabry ishtirokidagi serial ham suratga olingan. Kitob ijobiy baholarga sazovor boʻlgan, shuningdek, Misr ommaviy axborot vositalari mashhur tok-shoular va gazetalarda ham keng yoritilgan (masalan Al-Masry Al-Youm, Los Angeles Times, La Repubblica, The Independent).

## Manbalar

## Havolalar

* Kelin boʻlmoqchiman, arabcha blog
* Che il velo sia da sposa!, Italiya blogi
* Gada Abdel Aal va uning kitobi ''Men turmushga chiqmoqchiman!'' : Anonim bloggerdan eng koʻp sotilgan muallif Qantara.degacha
Vladimir Vasilevskiy

**Vladimir Slobodskoy** (**Vladimir Nikolayevich Vasilevskiy**; 1892-yil 6-yanvar, Toshkent — 1937-yil 22-dekabr, Xarkov) — ruhoniy, ruhoniy shahid, Ukraina pravoslav cherkovining mahalliy e’tiborga sazovor avliyosi.

## Tarjimai holi
1892-yil 6-yanvarda Toshkent shahrida tugʻilgan. Xristian zohidining tergov faylida shunday deyilgan: „1921-yildan diniy tariqat xizmatchisi. 1924-yildan ruhoniy“.

1937-yil 22-dekabrda hibsga olinganida Vladimir Xarkov viloyatining Chuguyev shahri yaqinidagi Vedenkada  xizmat qilgan. Tergov faylida ruxoniyning oilasi — uning rafiqasi Aleksandra va oʻgʻli Nikolay tilga olingan. Sovet tuzumiga qarshi qoʻporuvchilik faoliyatida ayblangan Vladimir 1937-yil 25-dekabr kuni oʻlimga hukm qilingan. Hukm 1938-yil 11-yanvarda Xarkov shahrida amalga oshirilgan.

## Kanonlashtirish
1993-yil 22-iyunda Ukraina pravoslav cherkovining Avliyo Sinodining qarori bilan Xarkov yeparxiyasida, Sloboda oʻlkasining Yangi shahidlar va ruhoniylar soborida zohidini mahalliy kanonizatsiya qilish toʻgʻrisida qaror qabul qilingan (xotira kuni — 19-may (1-iyun)).

Zohidlarni ulugʻlash marosimi 1993-yil 3-4-iyul kunlari Kiyev va butun Ukrainaning muborak mitropoliti Vladimir Ukraina pravoslav cherkovining patriarxi Xarkovga tashrifi chogʻida, shaharning Blagoveshchensk soborida boʻlib oʻtgan.
## Manbalar


## Havolalar
* Василевский Владимир Николаевич // База «Новомученики, исповедники, за Христа пострадавшие в годы гонений на Русскую Православную Церковь в XX в.»
Zokirjon Sattorov

**Zokirjon Sattarov** — sovet iqtisodiy, davlat va siyosiy arbobi.

## Tarjimai holi
KPSS aʼzosi.

1939-yildan iqtisodiy, ijtimoiy va siyosiy ishlarda faoliyat boshlagan. 1939—1952-yillarda Namangan viloyati irrigatsiya inshootlari qurilishi boshqarmasi boshligʻi, Oʻzbekiston SSR Oliy Soveti Prezidiumining Namangan viloyati boʻyicha tashkiliy qoʻmitasi raisi, Namangan viloyat Kengashi Ijroiya qoʻmitasining raisi, Oʻzbekiston KP (b) Uchqoʻrgʻon okrug qoʻmitasi birinchi kotibi, Oʻzbekiston SSRda partiya xodimi kabi vazifalarda ishlagan.

2-chaqiriq Oʻzbekiston SSR Oliy Soveti deputati etib saylangan.

1952-yildan keyin vafot etgan.

## Havolalar
* Sattarov
Cristhian Stuani

**Kristian Rikardo Stuani Kurbelo** (;, Tala, Kanelonlar) — urugvaylik futbolchi, Ispaniyaning „Jirona“  klubi va Urugvay terma jamoasi hujumchisi sifatida faoliyat olib boradi
## Biografiyasi
Kristian Stuani professional faoliyatini 2004-yilda Danubioda boshlagan. 2005-yilda Stuani „Bella Vista“ga ijaraga berildi va u oʻzini ajoyib tarzda koʻrsatdi va yarim mavsumda 14 ta oʻyinda 12 ta gol kiritgan. Danubio oʻz hujumchisini ijaradan qaytardi va klub muvaffaqiyatsizlikka uchramagan. 2006-2007-yilgi mavsumda Stuani jamoasiga Urugvay chempioni boʻlishiga yordam bergan.

## „Regina“ jamoasida
2008-yil 4-yanvarda Italiyaning „Rejina“ klubi 22 yoshli urugvaylik hujumchini sotib olganini eʼlon qilgan. Italiyada 1,5 yil davomida Stuani 17 uchrashuvda atigi 1 ta gol urishga muvaffaq boʻlgan. 2009-yil 4-avgustda Reggina futbolchini Ispaniya Segundasining „Albasete“ klubiga ijaraga berdi. Ispaniyada Kristian mavsumni juda muvaffaqiyatli o‘tkazdi — u jamoasi uchun 40 ta o‘yinda 23 ta gol urdi va Segundaning 2009-2010-yilgi mavsumida to‘purarlar ro‘yxatida ikkinchi o‘rinni egallagan.

Keyingi mavsumda Stuani „Levante“ uchun Ispaniya chempionati misolida ijara asosida oʻynagan. Uning faoliyati biroz pasaydi — 30 oʻyinda 8 ta gol. 2011-2012-yilgi mavsumda Stuani ketma-ket uchinchi marta Ispaniyaning Santanderning „Racing“ jamoasiga ijaraga berildi va u yerda bir yil ichida La Liganing 32 oʻyinida 9 ta gol urishga muvaffaq boʻlgan.

## „Espanyol“ jamoasida
2012-yilning yozida Stuanining Regjina bilan shartnomasi tugadi va urugvaylik futbolchi „Espanyol“ bilan toʻliq 4 yillik shartnoma imzolagan. U 2-sentyabr kuni sobiq jamoasi — „Levante“ga qarshi uchrashuvda debyut qildi va 21-oktyabr kuni „Rayo Valekano“ga qarshi kechgan gʻalabali uchrashuvda (3:2) birinchi golini kiritgan.

## „Midlsbro“ jamoasida
2015-yilning 14-iyulida urugvaylik chempionat vakili bo‘lgan Angliyaning „Midlsbro“ klubi bilan ikki yillik shartnoma imzolagan. 2016-yil 7-may kuni chempionatning so‘nggi turida Stuani „Brayton&Xov Albion“ darvozasiga gol urgan, bu esa jamoasiga durang (1:1) va Premer-ligaga chiqish imkonini berdi.

2016-yilning 21-avgustida Premer-ligadagi ilk o‘yinida hujumchi „Sanderlend“ga qarshi o‘yinda dubl qayd etib, jamoasining 2:1 hisobida g‘alaba qozonishiga yordam berdi .

## „Jirona“ jamoasida
Ikki mavsumni Angliyada oʻtkazgandan soʻng, Stuani 2017- yilning iyulida Ispaniyaga qaytib, La Liganing yangi aʼzosi „Jirona“ bilan 3 yillik shartnoma imzolagan.

## Xalqaro martabasi
2012-yilning 14-noyabr kuni Kristian Stuani Urugvay terma jamoasida debyut qildi va Polshaga qarshi o‘rtoqlik uchrashuvining 85-daqiqasida Luis Suares o‘rniga maydonga tushgan(3:1). 2013-yil 14-avgust kuni Stuani Yaponiyaga qarshi o‘rtoqlik o‘yinida 22 daqiqa maydonga tushgan va bu ham Selestning 4:2 hisobidagi g‘alabasi bilan yakunlangan.

## Yutuqlari

* Urugvay chempioni (**1 karra**): 2006-2007
* FA Futbol Ligasi gʻolibi (**1 karra**): 2015-2016 (2-oʻrin)
* Kataloniya Superkubogi gʻolibi (**1 karra**): 2018-2019
## Statistika

## Manbalar
Qiziltepa (Samarqand viloyati, Urgut tumani)

**Qiziltepa** — Oʻzbekistondagi madaniy meʼros obyekti. Arxeologiya yodgorligi. Obyekt davri: VII—VIII asrlar. Samarqand viloyatining Urgut tumanida joylashgan. Obyekt manzili: “Mangʻitobod” MFY. Koʻchmas mulkka boʻlgan huquq: Davlat mulki. Samarqand viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
## Manbalar
Breanna Yde

**Breanna Nicole Yde** (2003-yil 11-iyunda tug'ilgan) - amerikalik bolalar aktrisasi. U *"Haunted Hathaways* " teleserialida Frenki Xeteuey, *School of Rock* Tomika, " *Santa Hunters* " telefilmida Zoe, *"Escape from Mr. Lemoncello's Library"* filmida Akimi rollarini o'ynagan. 

## Yoshligi
Yde Avstraliyaning Sidney shahrida tug'ilgan. Ikki yoshida u Los-Anjelesga, Kaliforniyaga ko'chib o'tdi. U AQSh va Avstraliya fuqaroligiga ega. 2008-yilda uning oilasi Kaliforniyaning Rancho Santa Fe shahriga ko'chib o'tdi. Breanna 6 yoshida aktyorlik va musiqa saboqlarini ola boshladi. U va uning oilasi 2012-yilda Los-Anjelesga qayta ko'chib kelishdi.

## Aktyorlik faoliyati
Yde 2009-yilda Level *26: Dark Prohecy* filmida rol o'ynagan. 2011-yilda u " *[[How I Met Your Mother|How I Your Mother]]* " teleserialida ishtirok etdi.  McDonald's, AT&T, Toyota va boshqa  kompaniyalar uchun reklama roliklarida suratga tushdi. 2012-yilda u Nickelodemon *The Haunted Hathaways* filmida Frenki Xeteuey rolini ijro etdi. 2014-yilda u Nickelodeon televizion filmi *Santa Huntersda* suratga tushdi. 2016-yilda u Nickelodeon seriali School of *Rockda* Tomika rolini o‘ynay boshladi. U 2017-yilda Tomika roli uchun “Sevimli ayol teleyulduz” mukofotining “Bolalar tanlovi” nominatsiyasiga  nomzod bo‘lgan. School of Rock uch mavsum davomida efirga uzatilib, 2018-yilda tugatildi.

U, shuningdek, 2017-yilda Mariya *Mariah Carey's All I Want For Christmas Is You*, animatsion filmi uchun Yosh Mariya ovozini taqdim etgan. 2019-yilda Yde Netflix *Malibu Rescue* filmida Jina rolini o'ynadi. Yde yana 2020-yil avgust oyida Netflix tomonidan chiqarilgan *“Malibu Rescue: The Next Wave”* nomli ikkinchi filmda Jina rolini o'ynadi.

2019-yildan boshlab Yde pop qoʻshiq muallifi Jastin Tranter bilan hamkorlik qila boshladi va 2020-yilda u Warner Records orqali YDE nomi ostida oʻzining “Stopped Buying Diamonds” va “BlindLife” (ikkalasi Tranter bilan birgalikda yozilgan) qo'shiqlarini chiqardi. 2021-yil dekabr oyida u Idina Menzel bilan birga Massachusets shtatining Kembrij shahridagi Amerika repertuar teatri tomonidan sahnalashtirilgan *WILD: A Musical Becoming* spektaklida Sofi rolini o‘ynadi. 

## Filmografiyasi

## Mukofotlar va nominatsiyalar

## Manbalar
Badiiy adabiyot boʻyicha Pulitser mukofoti

**Badiiy adabiyot boʻyicha Pulitser mukofoti** (inglizcha: ***Pulitzer Prize for Fiction)*** 1918-yildan beri amerikalik mualliflar tomonidan Qoʻshma Shtatlardagi hayot tarziga asoslangan ajoyib badiiy asarlarga beriladigan mukofotdir. Badiiy romanlar uchun Pulitser mukofoti sifatida berila boshlandi (inglizcha : ***Pulitser Prize for the Roman***) va hozirgi nomini 1948-yilda oldi.

## Mukofotni olganlar

## Manbalar
Shahzodbek Sobirov

**Shahzodbek Sobirov** ( 1993-yil 29-may, O'zbekiston ) — o‘zbek dzyudochisi, 81 kilogrammgacha bo‘lgan vazn toifasida ishtirok etadi. XXXI yozgi Olimpiya o‘yinlari ishtirokchisi, dzyudo bo‘yicha Gran-pri bosqichlari g‘olibi, dzyudo bo‘yicha “Katta dubulg‘a” turniri g‘olibi.

## Sport faoliyati
2013-yilda Bangkokda (Tailand) dzyudo bo‘yicha o‘tkazilgan Osiyo chempionatida 81&nbsp;kg gacha vazn toifasida ishtirok etib,  birinchi raundda Shri-Lanka dzyudochisi Laxman Senevairatneni mag‘lubiyatga uchratgan, ammo keyingi bosqichda Koreya Respublikasi vakili Xong Suk Vunga imkoniyatni qo‘ldan boy berdi, koreyalik dzyudochi turnir yakunida g‘olib chiqdi .

Sobirov 2014-yilda dzyudo bo‘yicha Toshkent shahrida o‘tkazilgan Gran-pri bosqichida bronza medaliga sazovor bo‘ldi . 2015-yilda Parijda (Fransiya) dzyudo bo‘yicha "Katta dubulg‘a" turnirida 81 kilogrammgacha vazn toifasida u finalda rossiyalik dzyudochi Sergey Ryabovni mag‘lub etadi .

2016-yilda Rio-de-Janeyroda (Braziliya) bo‘lib o‘tgan Yozgi Olimpiya o‘yinlarida 81 kilogrammgacha vazn toifasida fijilik dzyudochi Josateka Nauluni birinchi bahsda mag‘lubiyatga uchratdi. Keyingi bosqichda u AQSH vakili Trevis Stivens bilan to‘qnashdi, lekin uni mag‘lub eta olmadi va shu bois Olimpiya o‘yinlaridagi faoliyatini yakunladi  . Toshkentdagi dzyudo bo‘yicha Osiyo chempionatida u bor-yo‘g‘i yettinchi o‘rinni egalladi.

2017-yilda Tbilisida (Gruziya) dzyudo bo‘yicha Gran-pri bosqichida bronza medalini qo‘lga kiritdi . Gonkongda o‘tkazilgan dzyudo bo‘yicha Osiyo chempionatida 90 kilogrammgacha vazn toifasida u bronza medali uchun kechgan jangda yaponiyalik dzyudochi  Syoitiro Mukayga yutqazib, atigi beshinchi o‘rinni egalladi. 2018-yili Jakarta (Indoneziya) shahridagi Yozgi Osiyo o‘yinlarida 90 kilogrammgacha bo‘lgan vazn toifasida u chorak finalda mo‘g‘ulistonlik dzyudochi Gantulgin Altanbaganaga yutqazdi. Tasalli raundida u avvaliga livanlik Nachif Eliasni mag‘lub etgan bo‘lsa, keyin esa yaponiyalik Olimpiya chempioni Masya Beykerga imkoniyani qo‘ldan boy berib qo‘ydi. Bellashuv nihoyasidabor-yo‘g‘i beshinchi o‘rinni oladi.

## Manbalar
Zubaira Tukhugov

**Zubayra Alixanovich Tuxugov** 1991-yil 15-yanvarda Grozniyda tavallud topgan. Zubayra Tuxugov rossiyalik aralash uslubdagi jangchi, yengil vazn toifasi vakili. U 2010-yildan buyon professional darajadagi sport musobaqalarida ishtirok etib, UFC, Cage Warriors, ProFC, Fight Nights Global jangovar tashkilotlari turnirlarida ishtirok etishi bilan tanilgan.

## Biografiya
2018-yil fevral oyida Amerikaning USADA antidoping agentligi Tuxugov va Ruslan Magomedovni ostarin isteʼmol qilishda aybdor deb topgan va ularni 2017-yil 26-sentabrda doping isteʼmol qilganlikda gumon qilingan paytdan boshlab, 2 yil diskvalifikatsiya qilgan va ikki kishi uchun 10 ming dollar jarima berilgan.

UFC 229 musobaqasida Xabib Nurmagomedovning Konor Makgregor ustidan gʻalaba qozonganidan soʻng, Tuxugov ishtirok etgan mushtlashuv kelib chiqdi. 2019-yil yanvar oyida Nevada shtati Atletika komissiyasi (NSAC) Tuxugovni mushtlashuvda qatnashgani uchun 12 oyga diskvalifikatsiya qildi va 25 ming dollar jarimaga tortgan. Diskvalifikatsiya muddati jang boʻlgan — 2018-yil 6-oktabrdan boshlab hisoblangan. 2019-yil 22-may kuni Nevada shtati Atletika komissiyasi (NSAC) diskvalifikatsiya muddatini 35 kunga qisqartirgan.

## Ultimate Fighting Championship
2013-yil dekabr oyida Tuxugov UFC bilan shartnoma imzolagan va15-fevral kuni UFC Fight Night promoushinidagi: Machida vs. Mousasi musobaqasida Tiago Tavaresga qarshi debyutini o'tkazishi rejalashtirilgani e'lon qilingan. Biroq, Tavares noma'lum jarohati tufayli musobaqani tark etishga majbur bo'lgan va uning o'rniga UFCning yangi a'zosi Duglas Silva de Andrade kelgan. Duglas Silva va Tuxugov jangida rossiyalik sportchi ustunlik qilgan hamda g'alaba qozongan.

Zubayra Tuxugov 4-oktyabr kuni UFC Fight Night: Nelson vs. Story musobaqasida Ernest Chaves bilan to'qnash kelgan va birinchi raunddagi zarbalari tufayli texnik nokaut bilan jangda g'alaba qozongan.

Tuxugov 2015-yil 6-iyun kuni UFC Fight Night 68 turnirida Tiago Tavaresga qarshi jang qilishi kutilgandi. Biroq, Tuxugovning qovurg‘asidan jarohat olgani uchun jang bekor qilingan.

Tuxugov 2015-yilning 10-dekabrida UFC Fight Night 80 musobaqasida Filip Nover bilan to‘qnash kelgan va bu jangda ham sportchi g'alaba qozongan.

## Sportdagi natijalari

* Yoshlar oʻrtasida qoʻl jangi boʻyicha Yevropa chempionati —  bronza medali sohibi;
* Yoshlar oʻrtasida qoʻl jangi boʻyicha jahon chempionati —  kumush medali sohibi;
* Sambo boʻyicha Moskva chempionati —  oltin medali sohibi.

## Manbalar
Vali Haydarov

**Vali Haydarov** (1907-1993) — sovet iqtisodiyot, davlat va siyosiy arbobi, Sotsialistik Mehnat Qahramoni (1957).

## Tarjimai holi
1907-yilda Toshkent, Sirdaryo viloyati, Turkiston general-gubernatorligida tugʻilgan. KPSS aʼzosi. 1930-yildan iqtisodiy, ijtimoiy va siyosiy ishlarda faoliyat boshlagan. 1930-1962-yillarda Oʻzbekiston Kompartiyasi Pop va Yangiqoʻrgʻon tuman komitetlarining birinchi kotibi, Namangan viloyat ijroiya qoʻmitasi raisi, Oʻzbekiston Kompartiyasi Uychi va Uchqoʻrgʻon tuman komitetlarining birinchi kotibi boʻlgan. 1962-yil iyul oyida Oʻzbekiston Kompartiyasi MK plenumining qarori bilan Namangan hududiy ishlab chiqarish kolxoz-sovxoz boshqarmasi viloyat qoʻmitasining partiya tashkilotchisi lavozimiga oʻtkazildi.

SSSR Oliy Soveti Prezidiumining 1957-yil 11-yanvardagi Farmoni bilan sovet paxtachiligini rivojlantirishda erishilgan ulkan muvaffaqiyatlar, paxta yetishtirishda fan yutuqlari va ilgʻor tajribalardan keng foydalanilgani, erishilgan yutuqlari uchun paxta xomashyosidan yuqori va barqaror hosil olish uchun Haydarov Vali Sotsialistik Mehnat Qahramoni unvoni, Lenin ordeni va „Oʻroq va bolgʻa“ oltin medali bilan taqdirlangan.

1973-yilda nafaqaga chiqqanidan keyin Namangan paxta tozalash zavodiga direktor etib tayinlandi.

2—8-chaqiriq Oʻzbekiston SSR Oliy Soveti deputati etib saylangan.

U uchta Lenin ordeni, Oktyabr inqilobi ordenlari, ikkita Mehnat Qizil Bayroq, Qizil Yulduz ordeni bilan taqdirlangan.

1993-yil 21-aprelda vafot etgan.

## Manbalar

## Havolalar
* 
* Xaydarov
* Xaydarov
* Xaydarov
Aleksey Golubenko

**Aleksey Aleksandrovich Golubenko** (1923-2001) — Ishchilar va dehqonlar Qizil Armiyasi katta leytenanti, Ulugʻ Vatan urushi qatnashchisi, Sovet Ittifoqi Qahramoni (1945).

## Tarjimai holi
1923-yil 11-fevralda Toshkent shahrida xizmatchi oilasida tugʻilgan. Maktabda oʻninchi sinfni tamomlagan. 1941-yil iyul oyida Golubenko Ishchilar va Dehqonlar Qizil Armiyasiga xizmatga chaqirilgan. Oʻsha yilning avgust oyidan boshlab — Ulugʻ Vatan urushi frontlarida xizmat qilgan. 1943-yilda kichik leytenant kurslarini tugatgan. 1945-yil aprelga kelib gvardiya katta leytenanti Aleksey Golubenko 1-Belorussiya fronti 2-gvardiya tank armiyasining 1-mexanizatsiyalashgan korpusining 35-mexanizatsiyalashgan brigadasining rotasiga qoʻmondonlik qilgan. Berlinga hujum paytida oʻzini namoyon qilgan.

Golubenko rotasi birinchilardan boʻlib Berlinning Vaysenze shahriga bostirib kirgan va dushmanning katta oʻq otishiga qaramay, oldinga siljigan. Janglar paytida hujumchilar faustpatronlar yordamida dushmanning tankga qarshi piyoda qoʻshinlarini yoʻq qilishga muvaffaq boʻlgan va shu bilan tank boʻlinmalariga yoʻl bergan. Tanklar koʻmagida hujumchilar toʻgʻridan-toʻgʻri Berlin chetiga borib, koʻcha janglarini boshlagan. Jangda yarador boʻlgan, lekin jang maydonini tark etmagan, hujumchilarga rahbarlik qilishda davom etgan va faqatgina ikkinchi ogʻir jarohatni olib, oʻz boʻlinmasini tark etgan. Hammasi boʻlib Berlindagi janglarda Golubenko hujumchilari 250 ga yaqin dushman askarlari va zobitlarini yoʻq qilgan, yana 83 tasini asirga olgan, 18 ta pulemyot, 4 ta zenit quroli, 6 ta artilleriya, shuningdek, koʻplab boshqa harbiy texnikani yoʻq qilganlar.

SSSR Oliy Kengashi Prezidiumining 1945-yil 31-maydagi farmoni bilan „Frontda nemis bosqinchilariga qarshi qoʻmondonlikning jangovar topshiriqlarini naʼmunali bajarganligi hamda bir vaqtning oʻzida koʻrsatgan jasorati va qahramonligi uchun“ katta leytenant Aleksey Golubenko Lenin ordeni va 7648-sonli „Oltin yulduz“ medali bilan Sovet Ittifoqi Qahramoni unvoni bilan taqdirlangan.

Urush tugagandan soʻng, Golubenko zaxiraga oʻtkazildi. 1949-yilda Toshkent yuridik institutini tamomlagan. SSSR Ichki ishlar vazirligi organlarida xizmat qilgan, Oʻzbekiston SSR Ichki ishlar vazirligi tergov boshqarmasi boshligʻi lavozimlarida ishlagan. 1970-yilda militsiya polkovnigi unvoni bilan nafaqaga chiqqan, prokurorlik ishiga oʻtgan, Oʻzbekiston SSR prokuraturasi tergov boʻlimi prokurori, soʻngra Toshkent viloyati prokurori boʻlgan.

2001-yil 28-martda vafot etgan, Toshkentdagi harbiy qabristonga dafn etilgan.

Shuningdek, ikkita Qizil Bayroq ordeni, 1-darajali Vatan urushi ordenlari va "Shon-sharaf belgisi" ordenlari, bir qator medallar bilan taqdirlangan.

## Manbalar

## Adabiyotlar
* Geroi Sovetskogo Soyuza: Kratkiy biograficheskiy slovar / Pred. red. kollegii I. N. Shkadov. — M.: Voenizdat, 1987. — T. 1 /Abaev — Lyubichev/. — 911 s. — 100 000 ekz. — ISBN ots., Reg. № v RKP 87-95382.
* *Kazakova A. S.* Imi gorditsya Rodina. — Tashkent, 1961.
* *Charupa F. N.* Silnee broni. — , 1976.
The City of Pleasure

**The City of Pleasure (Rohat ''shahri)*** () Bu [[Ezzat al-Kamhawi|Ezzat al-Kamhawining]] birinchi romani va „*It Happened in the land of Dust and Mud (Bu* *Chang va loy mamlakatida* *sodir boʻldi)''“ hikoyalar toʻplamidan keyingi ikkinchi kitobidir. Kitobning birinchi nashri Madaniyat markazi bosh tashkiloti tomonidan 1997-yilda, ikkinchi nashri 2009-yilda el-Ain nashriyoti tomonidan nashr etilgan. Kamhawi oʻz romanida sevgi va jinsiy aloqa bilan bogʻliq muammolar bilan shugʻullanadigan butun shaharni tasvirlashga harakat qildi. Qahramonlar oddiy yoʻlovchi sifatida tasvirlangan, ular shahar tarixini hikoya qiluvchi va unda yashaydigan insonlardir.

## Syujeti
Hech kimga oʻxshamaydigan shahar, zavq maʼbudasi tomonidan qoʻriqlanadigan va oʻz vaqtini jismoniy zavqlarga bagʻishlagan yolgʻonchi podshoh hamda sevgi va muhabbatni orzu qiladigan malika tomonidan boshqariladi. Ruhoniylar malika xonasining devorlarini quchoqlashgan oshiqlar va tutatqi suratlari bilan bezashga qaror qilishdi hamda devordagi suratlar jonlanishi va malikaning haqiqiy sevgi haqidagi orzusi amalga oshishi haqida oʻzlarining fikrlarini aytishadi.

Haqiqiy va soya koʻrinishdagi odamlar, kuchli qullar va imperatorlar oʻzlarining halokatlarini Rohat shahri darvozalarida kutib olishdi. Oxir-oqibat, oʻtib boʻlmaydigan shahar darvozalari ikkita ajoyib mahsulot: qovurilgan kartoshka va pepsi-kola mahsulotlari yordamida oʻtishga imkon beradi. Hech kim Rohat shahrining haqiqiy tarixini bilmaydi shuningdek hech bir tashrif buyuruvchi uning sehridan qochib qutulmagan.

## Iqtibos
Gamal al-Ghitani :

:

Muhammad Abdulmuttalib:

Nabil Soliman:

## Manbalar

## Havolalar

* el-Ain nashriyoti veb-sayti 
* el-kamhawi ning Facebook guruhi
Gafur

**Gafur** (haqiqiy ismi **Abdulg‘ofur Isaxonov**; 1998-yil 12-martda yoki 8-avgustda Toshkent shahrida tugʻilgan) — oʻzbekistonlik kinoaktyor va qoʻshiqchi.

## Aktyorlik faoliyati
12 yoshligida „Soy qo‘shig‘i“ filmida ilk rolini ijro etdi. Aktyor shu tarzda rejissorlar eʼtiboriga tushdi. Shundan keyin bir necha reklama hamda roliklarda chiqdi. Rejissor Zulfiqor Musoqovning „Novda“ filmida oʻynadi. „Elparvar“ filmi suratga olinish jarayonida Isaxanov barcha talablarni kaskadyor yordamisiz amalga oshirdi, lekin roli tanqid ostiga olindi.

## Qoʻshiqchilik faoliyati
Isaxanov biror musiqiy taʼlim olinadigan joyga bormagan. O‘z ustida mustaqil ishlay boshladi. U Elman Zeynalovni kuzatib bordi. Keyinchalik doimiy aloqa o‘rnatishdi. Abdulg‘ofur TNT kanalidagi musiqiy tanlovda qatnashish uchun Rossiyaga uchib ketdi. Safar davomida RAAVA Music leybli qoʻshiqchilari bilan tanishdi, ammo hamkorlik haqida gaplashishmadi. O‘zbekistonga qaytib, ijodini davom ettirdi.

2019-yil sentabr oyi boshida qisqa muddat ichida yozilgan „Sly Snake“ () qo‘shig‘i chiqdi va Raava Music aʼzolari u bilan shartnoma imzolashga qaror qilishdi. Aktyor o‘zining xonandalik faoliyatini shu tariqa boshlab yubordi.

Isaxonovning taʼkidlashicha, RAAVA shunchaki oddiy guruh emas, u yerda mustahkam do‘stlik mavjud. Jamoa chindan ham bir oilaga aylangan. Mashhurlik boshqa, lekin guruhda hamma bir-biriga koʻmak beradi.

2019-yil dekabrda xonanda „Luna“ nomli yangi klipi chiqardi. Klip qisqa vaqt ichida 500 ming marta tomosha qilindi. Abdulg‘ofur u o‘z oilasini sog‘inganligini, shuningdek, uyda osh tayyorlashini ham aytib o‘tgan. U barcha ijtimoiy tarmoqlardan kelgan xabarlar va sharhlarni javobsiz qoldirmaydi.

## Shaxsiy hayoti va oilasi
3 yoshligida togʻasi pop qiroli Michael Jacksonning albomini sovg‘a qilgan. Shu tufayli sanʼatga qiziqa boshlagan. Jacksonning musiqalarini eshitib, raqsga tushishni mashq qila boshlagan. Yoshligida sanʼatga bo‘lgan eʼtibori kuchayib borayotgan boʻlsa-da, Isaxonovning ota-onasi uni tish shifokori bo‘lishini istashgan. Natijada 3 yil davomida tibbiyot kollejida taʼlim olgan. O‘zi yozgan qo‘shiqni ijro qilganidan keyin oilasining fikri o‘zgardi va shu tarzda sanʼatga kirib keldi. „Sly Snake“ treki maktabdagi ilk sevgisi haqida.

## Filmografiyasi

## Diskografiyasi
Albomlari

* Kaleydoskop

## Manbalar

## Havolalar
* Isaxonov  Instagramda
* Isaxonov  Telegramda
Chaguanas

**Chaguanas** Trinidad va Tobagoning eng yirik okrugi (2011-yilgi aholini roʻyxatga olish boʻyicha 83,489) va eng tez rivojlanayotgan shaharlardan biridir.
Uning Trinidadning gʻarbiy qismidagi markazi Woodford Lodge shakarni qayta ishlash zavodiga yaqinligi tufayli rivojlanishda davom etdi. U yerda istiqomat qilgan mahalliy qabila nomi bilan atalgan,Port of Spain janubi, Kuva shimoli va San-Fernando aholisidan iborat.1980-yillargacha u kichik shaharcha boʻlib qoldi, u oʻzining arzon xaridlari va oʻrtacha narxlardagi uy-joylari tufayli odamlarni oʻziga jalb qila oldi va tez sur’atlarda rivojlana boshladi. Biroq, uning tez fursatlarda oʻsishi tufayli mulk narxi keskin oshdi.
1990-yilda Chaguanas okrugga aylandi; bundan oldin u Karoni okrugining bir qismi edi. Hozirgi mer Vandana Mohit, okrug kengashi tarixan Birlashgan Milliy Kongress tomonidan hukmronlik qiladi . Chaguanas, shuningdek, Hind-Trinidad va Tobago madaniyati va hatto kengroq Hind-Karib dengizi madaniyati uchun markaz boʻlgan.
## Manba

* Chaguanas.com 2020 18-Ağustos 2020 tarihinde
* Chaguanas mahalliy rejasi — Trinidad va Tobago Limited shahar taraqqiyot korporatsiyasi.
* Lange Park aholisi uyushmasi
Qoʻshtegirmontepa (Qashqadaryo viloyati, Yakkabogʻ tumani)

**Qoʻshtegirmontepa** — Oʻzbekistondagi madaniy meʼros obyekti. Arxeologiya yodgorligi. Obyekt davri: X—XII asrlar. Qashqadaryo viloyatining Yakkabogʻ tumanida joylashgan. Obyekt manzili: „Qoʻshtegirmon“ MFY. Koʻchmas mulkka boʻlgan huquq: Davlat mulki. Qashqadaryo viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
## Manbalar
Adrift on the Nile

***Adrift on the Nile (Nil boʻyidagi soʻqmoq)*** (*Tarthara fawqa an-Nīl*, ) — misrlik yozuvchi va Nobel mukofoti laureati Najib Mahfuzning 1966-yilda yozilgan kitobi. Keyinchalik bu roman asosida1971-yilda „*Chilchat on the Nile (Nil boʻyidagi Chitchat)*“ filmisuratga olindi.

Kitob Nil daryosidagi qayigʻida bir guruh doʻstlari bilan har kuni kechasi sigaret va chilim chekadigan Anis Zani ismli qahramon haqida hikoya qiladi. Anis Zani davlat xizmatchisi boʻlib ishlaydi, lekin tez orada giyohvand moddalarni isteʼmol qilishi tufayli hayot tarzi chigallashib ketadi va bosh qahramonning turli muvaffaqiyatsizliklarga duch keladi.. Kitob nigilizm va ruhiy boʻshliqni oʻrganadi.

## Syujeti
Kitobdagi voqealar bosh qahramon Anis Zani boʻsh hisobot topshirgani uchun xoʻjayin tomonidan jazolanishi bilan boshlanadi. Anis hisobotni giyohvand moddalar taʼsiri ostidaligida yozgani maʼlum boʻladi, chunki u karaxt holida ruchka siyohining tugaganini ham sezmay hisobotni yozgan edi. Anis va bir guruh giyohvandlar har kecha Nil daryosidagi qayiqda chilim chekish uchun yigʻilishadi. Yosh jurnalist Samara ular haqida maqola yozish uchun guruhga qoʻshiladi. Guruhning osoyishtaligi, ular sevgi, axloq va maqsad kabi mavzular haqida bahslasha boshlagach, buziladi. Guruhning faoliyati tezda yakuniga yetadi, ular kunlarning birida mashinada yarim tunda ekskursiyaga ketayotganlarida, bir odamni urib, voqea joyidan qochib ketishadi.

## Mukofotlar

Roman 1988-yil adabiyot boʻyicha Nobel mukofotiga munosib koʻrilgan.

## Manbalar
Hamza nomidagi Oʻzbekiston SSR Davlat mukofoti

**Hamza nomidagi Oʻzbekiston SSR Davlat mukofoti** — Oʻzbekiston SSR Vazirlar Mahkamasi huzuridagi adabiyot, sanʼat va arxitektura sohasidagi Oʻzbekiston SSR Davlat mukofotlari qoʻmitasi tomonidan 1964-yildan beri har yili beriladigan mukofot.

Oʻzbek shoiri, dramaturgi, jamoat arbobi, Oʻzbekiston SSR xalq shoiri (1926), oʻzbek sovet adabiyotining asoschisi Hamza Hakimzoda Niyoziy nomi bilan ataladi.

Oʻzbekiston SSR tashkil topgan kuni beriladi :
*	adabiyot va san’atning xalq e’tirofiga sazovor boʻlgan, Oʻzbekiston madaniyatiga qoʻshgan ulkan hissasi boʻlgan, yuksak professional saviyasi, tarix va zamonaviy voqelikni badiiy oʻrganishdagi dolzarbligi va teranligi bilan ajralib turadigan eng iste’dodli she’riy va sahna asarlari, Oʻzbekiston (sobiq Oʻzbekiston SSR), respublika mehnatkashlarining insonparvar jamiyat qurishdagi faol roli uchun;
*	jahon, sovet meʼmorchiligi yutuqlari va oʻzbek milliy meʼmorchiligi anʼanalarini uzviy uygʻunlashtirgan, katta estetik ahamiyatga ega boʻlgan meʼmoriy inshootlar uchun;
*	jurnalistika sohasidagi yorqin iqtidorli faoliyati uchun;
*	estetika, badiiy ijod nazariyasi va amaliyoti muammolarini oʻrganishda katta ahamiyatga ega boʻlgan adabiy-tanqidiy tadqiqotlar uchun;
*	barcha janrdagi jahon, rus mumtoz va sovet fantastika asarlarini oʻzbek tiliga va asl oʻzbek adabiyotini jahon xalqlari tillariga yuqori professional tarjimalari uchun.

Adabiyot, san’at va me’morchilik sohasidagi Oʻzbekiston SSRning Hamza nomidagi Davlat mukofotlari har uch yilda bir marta 5000 rubldan uchta mukofot miqdorida beriladi. Mualliflar jamoasi tomonidan bajarilgan ishlar uchun mukofotlar teng taqsimlandi.

Hamza nomidagi Oʻzbekiston SSR Davlat mukofoti bilan taqdirlangan shaxslar diplom va faxriy koʻkrak nishonlari bilan taqdirlandilar. Xamza nomidagi Oʻzbekiston SSR Davlat mukofoti laureati faxriy nishoni koʻkrakning oʻng tomoniga Navoiy nomidagi Oʻzbekiston SSR Davlat mukofoti laureatlarining faxriy nishonlaridan keyin taqilgan.

Marhum laureatning Hamza nomidagi Oʻzbekiston SSR Davlat mukofoti (yoki vafotidan keyin berilgan) faxriy yorligʻi va faxriy nishoni xotira sifatida qoldirilgan yoki uning oilasiga topshirilgan.

## Havolalar
* [Положение о Государственных премиях Узбекской ССР имени Хамзы (Хамза Хаким-Заде Ниязи) в области литературы, искусства и архитектуры](http://nrm.uz/contentf?doc=106533_polojenie_o_gosudarstvennyh_premiyah_uzbekskoy_ssr_imeni_hamzy_(hamza_hakim-zade_niyazi)_v_oblasti_literatury_iskusstva_i_arhitektury_(utverjdeno_postanovleniem_km_pri_prezidente_uzssr_ot_06_02_1991_g_n_33)&products=1_zakonodatelstvo_respubliki_uzbekistan)
Nuritdin Murodov

**Nuriddin Murodovich Murodov** – sovet iqtisodiy, davlat va siyosiy arbobi, Sotsialistik Mehnat Qahramoni.

## Tarjimai holi
1915-yilda tugʻilgan. 1946-yildan KPSS (b) aʼzosi.

1937-yildan iqtisodiy, ijtimoiy va siyosiy ishlarda faoliyat boshlagan. 1937-1974-yillarda okrug plan komissiyasi raisi, Oʻzbekiston SSR Xalq Komissarlari Soveti huzuridagi Davlat plan komissiyasi iqtisodchisi, Oʻzbekiston SSR Savdo xalq komissarligi boʻlimi boshligʻi, viloyat reja komissiyasi raisi, viloyat reja komissiyasi raisining oʻrinbosari, viloyat ijroiya qoʻmitasi raisi oʻrinbosari, Oʻzbekiston SSR KP (b) Namangan okrug qoʻmitasi birinchi kotibi, Oʻzbekiston SSR Namagan, Xorazm viloyat ijroiya qoʻmitalari raisi, Oʻzbekiston Kompartiyasi Surxondaryo viloyat qoʻmitasi birinchi kotibi kabi mas’ul lavozimlarda ishlagan.

SSSR Oliy Kengashi Prezidiumining 1957-yil 11-yanvardagi farmoni bilan unga Lenin ordeni va „Oʻroq va Bolgʻa“ oltin medali hamda Sotsialistik Mehnat Qahramoni unvoni berilgan.

SSSR Oliy Kengashining 7, 8, 9-chaqiriqlari deputati etib saylangan.

1974-yilda Toshkentda vafot etgan.

## Havolalar
* Muradov Nuritdin Muradovich (rus.). Sayt „Geroi strani“.
* Nekrolog
Valentin Kovalenko

**Valentin Anatolyevich Kovalenko** (1975-yil 9-avgust, Toshkent, Oʻzbekiston SSR, SSSR) — kelib chiqishi Ukrainadan boʻlgan oʻzbek futbol hakami.

## Mehnat faoliyati
FIFA hakami hisoblanadi. Futbol boʻyicha Oʻzbekiston chempionati va Oʻzbekiston kubogi oʻyinlariga hakamlik qiladi. OFKda terma jamoalar oʻyinlari, OFK Chempionlar ligasi va OFK kubogi oʻyinlariga hakamlik qiladi. 2011-yilgi Osiyo kubogi hakamlari roʻyxatidan joy olgan. 2012-yilgi OFK kubogi finaliniga hakamlik qilgan.

2019-yilning yanvar oyida BAAda boʻlib oʻtgan futbol boʻyicha Osiyo kubogi oʻyinlariga taklif qilingan.

## Manbalar
Oʻzbekiston futbol boʻyicha ayollar milliy terma jamoasi oʻyinlari (2006—2015)

Ushbu maqolada **[[Oʻzbekiston ayollar milliy futbol terma jamoasi|futbol boʻyicha Oʻzbekiston ayollar terma jamoasining]]** 2006—2015-yillardagi oʻyinlari keltirilgan.

## 2006-yil
* Oʻyinlar oʻtkazilmadi

## 2007-yil

## 2008-yil
* Oʻyinlar oʻtkazilmadi

## 2009-yil

## 2010-yil
* Oʻyinlar oʻtkazilmadi

## 2011-yil

## 2012-yil
* Oʻyinlar oʻtkazilmadi

## 2013-yil

## 2014-yil
* Oʻyinlar oʻtkazilmadi
## 2015-yil

## Yana qarang
* O‘zbekiston futbol bo‘yicha ayollar milliy terma jamoasi o‘yinlari (1995-2005)

## Manbalar
Madaminjon Obidshoyev

**Madaminjon Obidshoyev** - sovet iqtisodiy, davlat va siyosiy arbobi.

## Tarjimai holi
1936-yilda tug'ilgan. KPSS a'zosi.

1963-yildan iqtisodiy, ijtimoiy va siyosiy ishlarda faoliyat boshlagan. 1963-1982-yillarda Norin tuman suv xoʻjaligi muhandisi, Norin tuman suv xoʻjaligi boʻlimi boshligʻi, Namangan viloyat suv xoʻjaligi va irrigatsiya tizimlari boshqarmasi boshligʻi, Oʻzbekiston Kompartiyasi Namangan viloyat qoʻmitasi kotibi, Namangan viloyati ijroiya hokimiyati raisi lavozimlarida mehnat qilgan.

Oʻzbekiston SSR Oliy Sovetining 9 va 10-chaqiriqlari deputati etib saylangan. KPSS XXVI s'ezdi delegati.

O'zbekistonda yashaydi.

## Havolalar
* Депутаты Верховного Совета Узбекской ССР: Десятый созыв. (Краткие биографические сведения). — Т.: Узбекистон, 1981. — С. 192.
* ГА РФ Р7523 105 152 «Указы Президиума Верховного Совета СССР, принятые с 26 по 27 августа 1971 года, и материалы к ним /к протоколу № 14/ с № 2075-VIII по № 2078-VIII. Том 7»
Jemal Tabidze

**Jemal Tabidze** (, 1996-yil 18-martda tugʻilgan) – gruziyalik futbolchi, Tbilisining „Dinamo“ klubida markaziy himoyachi sifatida oʻynaydi.

## Klubdagi faoliyati
Pirveli Ligadagi faoliyatini Saburtalo Tbilisi jamoasining yoshlar klubida boshlaganidan soʻng, u 2015-yil iyul oyida Belgiyaning K. A.A Gent klubiga oʻtdi. U yerda ham oʻrinbosarlar jamoasida oʻynadi. klub bilan koʻplab oʻyinlarda ishtirok etdi. ammo koʻpinch zahiradan maydonga tushardi, shu sabab, asosiy tarkibda maydonga tushmadi.

2017-yilning 14-fevralida u Rossiya Premer-ligasi klubi „Ural Yekaterinburg FC“ga 2016-17-yilgi mavsum oxirigacha ijara asosida qoʻshildi.

2017-yilning 1-iyulida u „Ufa“ klubi bilan uzoq muddatli shartnoma imzoladi. 2022-yil 30-mart kuni Tabidze oʻzaro kelishuvga koʻra Ufa bilan shartnomasini bekor qildi.

2022-yil 11-iyun kuni Tabidze Belgiyaga qaytdi va K.V Kortrijk FC bilan ikki yillik shartnoma imzoladi. 2022-yil 15-iyulda uning K.V Kortrijk FC bilan shartnomasi mavsum boshlanishidan oldin oʻzaro kelishuvga koʻra bekor qilindi, klub buni oʻyinga tayyor emasligi bilan izohladi va Tabidzening "Dinamo Tbilisi" futbol klubiga oʻtishiga ruxsat berdi. Keyinchalik u boshqa klubga oʻtmadi. Hozirda ham shu klubda maydonga tushadi.

## Xalqaro faoliyati
U 21 yoshida milliy terma jamoa safiga ilk chaqiruv oldi. U 2017-yilning 23-yanvar kuni Oʻzbekiston milliy futbol terma jamoasiga qarshi oʻrtoqlik oʻyinida Gruziya milliy terma jamoasi safida debyut qilgan.

## Faoliyat statistikasi

## Manbalar
Kaylee McKeown

**Kaylee Rochelle McKeown** (2001-yil 12-iyulda tugʻilgan) avstraliyalik suzuvchi va Olimpiya oʻyinlarining uch karra oltin medali sohibi boʻlib 2021-yilda Tokioda boʻlib oʻtgan 2020-yilgi Yozgi Olimpiada oʻyinlarida 100 metr va 200 metrga chalqancha suzishda, shuningdek, 4x100 metrga aralash yugurish musobaqalari gʻolibi.

## Suzishdagi faoliyati
Kaylee McKeown ayollar oʻrtasida 100 metrga chalqancha suzish boʻyicha (uzoq masofaga suzish) hozirgi jahon rekordchisi hisoblanadi. Kaylee McKeown Olimpiyada oldidan 200 m masofaga individual suzish bo‘yicha eng tez suzuvchi bo‘lgan, ammo chalqancha suzishga eʼtibor qaratish uchun musobaqani tark etgan Kaylee McKeown 2017-yilgi suv sporti boʻyicha jahon chempionatida ayollar oʻrtasida 200 metrga chalqancha suzish musobaqasida ishtirok etdi. Kaylee McKeown 2020-yilgi Tokio Olimpiyadasida 100 metrga chalqancha suzish bo‘yicha 57,47 soniya natija qayd etib, yangi Olimpiya rekordini o‘rnatdi.

2022-yilgi Avstraliya Days Honours tadbirida Kaylee McKeown Avstraliya sharaf ordeni medali bilan taqdirlandi. Avgust oyida Sidneyda boʻlib oʻtgan 2022-yilgi qisqa masofali suzish boʻyicha Avstraliya chempionatidagi chiqishlaridan soʻng Kaylee McKeown 2022-yilgi qisqa masofali suzish boʻyicha jahon chempionatida qatnashish uchun Avstraliya ayolar suzish terma jamoasi roʻyxatiga kiritildi.

## Shaxsiy hayoti
Kaylee McKeownni 15 yoshida uning opasi Teylor Avstralian Dolphins jamoasiga qoʻshdi. Kaylee McKeown Avstralian Dolphins jamoasining eng yosh aʼzolardan biri edi.

2020-yil avgust oyida Kaylee McKeownning otasi Sholto miya saratoni bilan ikki yillik kurashdan keyin vafot etdi. Kaylee McKeownning oyogʻida otasining xotirasiga bagʻishlab *"Men doim siz bilan boʻlaman"* degan tatuirovka bor.

## Xalqaro chempionatlardagi natijalar

## Karyerasidagi eng yaxshi natijalar

### Uzoq masofaga suzish (50 metrdan oshiq)

### Qisqa masofaga suzish

## Jahon rekordlari

### Uzoq masofaga suzish

## Olimpiya rekordlari

### Uzoq kurs metrlari

 

## Yana qarang

* Olimpiada oltin medallarini qo'lga kiritgan o'smirlar Olimpiya o'yinlarining oltin medallari egalari ro'yxati

## Manbalar
Botirali Hakimov

**Botirali Juraboyevich Hakimov** — sovet iqtisodiy, davlat va siyosiy arbobi.

## Tarjimai holi
1940-yilda Namangan viloyati Chortoq tumanida tugʻilgan. KPSS aʼzosi.

1959-yildan iqtisodiy, ijtimoiy va siyosiy ishlarda faoliyat boshlagan. 1959-1991-yillarda SMU montajchisi, kolxoz bosh muhandisi, Chortoq tuman qishloq xoʻjaligi texnikasi bosh muhandisi, instruktor, Oʻzbekiston Kompartiyasi Namangan viloyat qoʻmitasi boʻlim mudiri oʻrinbosari, Yangiqoʻrgʻon tuman ijroiya qoʻmitasi raisi, Yangiqoʻrgʻon RK KPU 1-kotibi, Chortoq RK KPU 1-kotibi, Namangan viloyat ijroiya qoʻmitasi raisi, Oʻzbekiston SSR Davlat qishloq xoʻjaligi qoʻmitasi raisi vazifasini bajaruvchi, O'zbekiston Kompartiyasi Namangan viloyat qoʻmitasining 1-kotibi kabi mas’ul lavozimlarda ishlagan.

Oʻzbekiston SSR Oliy Sovetining 11 va 12-chaqiriqlari deputati etib saylangan. KPSS XXVII va XXVIII qurultoylari delegati.

Oʻzbekistonda yashaydi.

## Havolalar

* Xakimov
Nao Ikeyama

**Nao Ikeyama** (1969-yil 18-sentabr) — yaponiyalik bokschi, 2014-yil 17-maydan 2018-yil 29-iyulgacha ogʻir vazn toifasida chempionlik unvonini qoʻlga kiritgan.Gʻalaba professional debyutini 2003-yil 30-noyabrda oʻtkazdi va u yerda hakamlarning bir ovozi bilan Satoko Kamimurani magʻlub etdi. Ikeyama o‘z kamari uchun oltita muvaffaqiyatli chempionlik himoyasini o‘tkazdi, oltinchi chempionlik himoyasi 2017-yilning 12-iyulida Saemi Hanagataga qarshi o‘ynadi. 2015-yilda Ikeyama Shri-Lankada boʻlib oʻtgan birinchi professional boks musobaqasida ishtirok etdi va u yerda Jujeath Nagaovaga qarshi oʻz unvonini himoya qildi.

Umumiy hisobda, Nao Ikeyama oʻzining butun boksdagi faoliyati davomida 29 marotaba professional ringga koʻtarilgan. shundan 24 tasidan raqiblari ustidan gaʼlabaga erishgan bir marotaba raqibasi Mika Iwakawa bilan durang oʻynagan. (Oʻsha kungi bahsda hakamlarning biri Mika Iwakawa foydasiga, ikkinchisi esa Nao Ikeyama foydasiga ochko berishgandi. Uchinchi hakam ham kichik ustunlik bilan Nao Ikeyamaga koʻproq ochko bergan boʻlishiga qaramay, yakunda barcha hakamlarning bergan ochkosini hisoblaganda bu ikki azaliy raqiblar oʻrtasidagi ring jangi durang bilan tugagan. Nao Ikeyama, asosan, oʻzining uzoq faqt davomida jang qila olishi bilan mashhur. Uning aksari ringdagi janglari ham koʻp holatlarda 6 rounddan koʻproq davom etadi. Lekin Nao Ikeyama oʻzining nokautga uchratish koʻrsatkichi bilan maqtana olmaydi. U erishgan jami 23 gʻalabaning faqat 5 tasida raqibalarini nokautga uchrata olgan. Bu 30 % lik samaradorlik koʻrsatkichiga ham arang yetadi.

## Professional boks statistikasi

## Manbalar